สมอ.จัดหนักปูพรมบุก 4 โกดังย่านแสมดำ เจอสินค้าไร้มาตรฐานสั่งยึดอายัดทันควัน
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผย ว่า สมอ.ได้นำทีมเจ้าหน้าที่ลงพื้นที่บุกค้นโกดังย่านแสมดำ เขตบางขุนเทียน กรุงเทพฯ จำนวน 4 โกดัง และพบว่าเป็นแหล่งกระจายสินค้าไม่ได้มาตรฐานผลิตภัณฑ์อุตสาหกรรม (มอก.) มูลค่า รวม 50 ล้านบาท ในกลุ่มสินค้าของเล่นเด็ก แบตเตอรี่สำรองโทรศัพท์มือถือ เครื่องสุขภัณฑ์เช่น โถส้วม อ่างล้างมือ เครื่องใช้ไฟฟ้า อาทิ ไดร์เป่าผม วิทยุ หลอดไฟฟ้าประหยัดพลังงาน (แอลอีดี) ชุดสายพ่วงปลั๊กสายไฟฟ้า ฯลฯ,สำหรับสินค้าดังกล่าว หากผู้จำหน่ายจะนำเข้ามาจากต่างประเทศจะต้องได้รับอนุญาตจาก สมอ.ก่อน จึงสั่งการให้ยึดและอายัดสินค้าดังกล่าว เพื่อดำเนินคดีตามกฎหมายต่อไป โดยการตรวจค้นในครั้งนี้เป็นการขยายผลจากการตรวจติดตามของเจ้าหน้าที่ สมอ. อย่างต่อเนื่อง หลังจากที่ได้ตรวจพบว่ามีผู้ประกอบการใช้ใบอนุญาตปลอมนำเข้าสินค้าเข้ามาจำหน่ายมูลค่าหลายร้อยล้านบาท จึงติดตามขยายผลค้นหาคลังสินค้า และแหล่งต้นตอกระจายสินค้า จนพบว่ามีโกดังเก็บสินค้าอยู่ในย่านแสมดำ เขตบางขุนเทียน จึงดำเนินการเข้าตรวจค้นทันที,ขณะเดียวกัน จากการตรวจสอบข้อมูลของสินค้าทั้งหมดที่ได้อายัดในครั้งนี้เป็นของบริษัท แซดวอร์คเกอร์ ไลน์ จำกัด มีการนำเข้าสินค้าโดยไม่ได้รับอนุญาตจาก สมอ. รวมทั้งมีการใช้ ใบอนุญาตปลอมในการนำเข้าและแสดงเครื่องหมายมาตรฐานบนผลิตภัณฑ์ด้วย ดังนั้น สมอ.จึง ขอเตือนร้านจำหน่ายและผู้บริโภคอย่าซื้อสินค้าจากบริษัท แซดวอร์คเกอร์ ไลน์ จำกัด เพราะเป็นสินค้าที่ยังไม่ผ่านการตรวจสอบด้านความปลอดภัยจาก สมอ. หากนำไปใช้อาจเกิดอันตรายต่อชีวิตและทรัพย์สินได้ อย่างไรก็ตาม ล่าสุด สมอ.ได้ตรวจสอบข้อมูลของผู้ประกอบการรายนี้แล้วพบว่ามีการนำเข้าสินค้าที่ไม่ได้ มอก.ตั้งแต่ปี 2560 ถึงปัจจุบัน คาดว่าความเสียหายที่เกี่ยวเนื่องมูลค่า 100 ล้านบาท.
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผย ว่า สมอ.ได้นำทีมเจ้าหน้าที่ลงพื้นที่บุกค้นโกดังย่านแสมดำ เขตบางขุนเทียน กรุงเทพฯ จำนวน 4 โกดัง
สำนักงานมาตรฐานผลิตภัณฑ์อุตสาหกรรม,ค้นโกดัง,แสมดำ,แหล่งกระจายสินค้า,สินค้าไม่ได้มาตรฐาน,ของเล่นเด็ก,สินค้านำเข้า